text: Politiet efterlyser vidner
  27 april 2010 kl. 14.06
  Hvad skete der helt præcist ved dødsulykken fredag eftermiddag på E 45 ved Haderslev?
  To mennesker blev dræbt og fem alvorligt såret ved ulykken i fredags, som spærrede motorvejen i begge retninger i mange timer.
  Ved ulykken kværnede et over 40 tons tungt lastvognstog ind i en bilkø på motorvejen.
  Lastbilchaufføren har forklaret, at han først opdagede de holdende biler meget sent. Han forklarer, at han forsøgte at bremse og undvige, men for sent.
  - Vi søger vidner, der kan be- eller afkræfte chaufførens forklaring, og bidrage med andre oplysninger, siger Jørgen Mørk fra politiet i Haderslev.
  Han beder vidner om at henvende sig.
  Politiet har tlf. 114.
  